**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Ηλεκτρον. δ/νση :**kos\_mayor\_press@kos.gr

Κως, 03-11-2021

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Με προγραμματισμό και στρατηγική**

**Δήμος Κω και ΔΕΥΑΚ αναβαθμίζουν τις υποδομές του νησιού**

**και βελτιώνουν τη ζωή των κατοίκων**

Έργα που λύνουν χρόνια προβλήματα περιοχών της Κω και αναβαθμίζουν την ποιότητα ζωής των κατοίκων, σχεδιάζει και υλοποιεί ο Δήμος και η ΔΕΥΑΚ.

Μεταξύ αυτών, υπογράφηκε η σύμβαση για ένα από τα έργα που βρίσκονται σε προτεραιότητα και αναμένεται να αντιμετωπίσει ριζικά τα πλημμυρικά φαινόμενα στην περιοχή της οδού Μπουμπουλίνας και παρακείμενων οδών, που δημιουργούν πρόβλημα στη ζωή των κατοίκων.

Πρόκειται για νέο δίκτυο διοχέτευσης των όμβριων υδάτων, συνολικού μήκους 1572 μέτρων, κατά μήκος της οδού Μπουμπουλίνας, από την οδό Εθνικής Αντιστάσεως έως την Πλατεία Ηρώων Πολυτεχνείου (Δελφίνια) και σε τμήματα των οδών Βερροιοπούλου, Ιερού Λόχου, Σκεύου Ζερβού, Ψαρρών, αποσυμφορώντας παράλληλα την οδό Αβέρωφ στην οποία διοχετεύονται έως σήμερα ποσότητες όμβριων υδάτων από την προαναφερόμενη περιοχή.

Το νέο δίκτυο, με προϋπολογισμό δαπάνης έργου 298.304,46€ καλύπτεται από ίδιους πόρους της ΔΕΥΑΚ και αναμένεται να ξεκινήσει μέχρι το τέλος Νοεμβρίου.

Με την ολοκλήρωση του έργου, μεγάλης αξίας για τη ζωή των κατοίκων, θα ανακουφιστούν οριστικά οι πυκνοκατοικημένες γειτονιές της πόλης που διατρέχουν οι προαναφερόμενες οδοί.

Στο πλαίσιο του κοινού σχεδιασμού και της συνεργασίας Δήμου Κω – ΔΕΥΑΚ η Αντιδήμαρχος Γεωργία Κασσιώτη και ο Πρόεδρος της ΔΕΥΑΚ Κώστας Ζαχαρός προετοιμάζουν παράλληλα τη δημοπράτηση μελέτης για την οριστική αντιμετώπιση του προβλήματος παροχέτευσης των όμβριων υδάτων στον ευρύτερο Βορειοδυτικό τομέα της πόλεως Κω.

Έτσι, αναμένεται να αντιμετωπιστεί με σωστό σχεδιασμό, επιστημονική τεκμηρίωση και προγραμματισμό, ένα από τα μεγάλα προβλήματα της πόλης, που εδώ και χρόνια δυσκολεύει τη ζωή των κατοίκων της περιοχής και δημιουργεί πρόβλημα συνολικά στη λειτουργία της.

Η δημοτική αρχή θέτει σε προτεραιότητα την επίλυση του προβλήματος με εγκεκριμένη χρηματοδότηση για την προαναφερόμενη μελέτη ύψους 492.000€, από το Πρόγραμμα Δημοσίων Επενδύσεων.

Γραφείο Τύπου